Kambja Valla Sõnumid

Eesti Vabariik 108: kontsert Jarek Kasariga
2026-02-23 19:00 (Europe/Tallinn) | Kambja kultuurikeskus, Kesk 12, Kambja, Kambja vald, Tartumaa, 62034
23. veebruaril ootame kõiki Eesti Vabariigi 108. sünnipäeva tähistama Kambja vallas TASUTA kontserdiga Kambja kultuurikeskuses!
Laval Jarek Kasar, kes esitab valiku lugusid oma 30 aasta pikkusest loomingust – tuntud hitid ja tähendusrikkad laulud läbi aastate.
Uksed avatakse kell 18.30
Sissepääs on TASUTA, kuid vajalik on eelnev koha broneerimine:
BRONEERI KOHT

Vabadussõjas langenute mälestamine
2026-02-24 10:00 - 11:00 | Ausambamägi, Kesk 7, Kambja, Kambja vald, Tartumaa, 62034
Mälestusüritus pakub võimalust peatuda argipäeva kiiruses, olla koos ja jagada vaikust ning mõtisklust. See on kutse kogu kogukonnale – nii noorematele kui vanematele –, et üheskoos meenutada, õppida ja kinnitada, et vabadussõjas langenute ohver ei ole unustatud ning nende mälestus elab edasi meie tegudes ja hoiakutes, eriti praegusel äreval ajal.
Kõnelevad:

Kambja vallavolikogu esimees Illari Lään
EELK Kambja koguduse õpetaja Andrus Mõttus

Iseseisvuspäeva matk: EV 108
2026-02-24 11:00 - 14:00 | Kambja terviserajad, Kopsumäe tee, Suure-Kambja, Kambja vald, Tartumaa, 62027
Võimalik läbida 2 km, 5 km ja 7,5 km matkaring.
Matkajaid kostitatakse korraldajate poolt tee, küpsise ja pirukaga.
Oodatud on kõik Kambja valla elanikud ja sõbrad.

Tartumaa liigub uiskudel
2026-02-25 17:00 - 20:00 | Kambja järv
Sel päeval kutsutakse kõiki tartumaalasi üles uisutama – vali endale sobiv koht ja tule nautima talverõõme.
Kambja järve uisurada
Parkimine Coopi, Kambja valla teenuskeskuse ning Kambja kiriku parklas. Kohapeal tee ja küpsis.
Osalejate vahel loositakse välja 2 Kambja Kultuur ja Sport talvemütsi ning ürituste pileteid.
Toome välja vaid mõned kohad, kus kindlasti on võimalik veel uisutada:
Lähte – Palalinna järvUisulaenutus spordihoones: https://sport.tartuvald.ee/suusarajad-ja-uisuvaljakud
Tabivere
LaevaUisulaenutus spordihoones, uisuplats spordihoone kõrval ja parkimine spordihoone ees.
ElvaUisuplats Elva spordihoone taga, võimalusel ka Arbi järve ring.
Tartu raekoja platshttps://tartukorraldab.ee/joululinn/uisuvaljak/
Tartu laululava
Tamme staadion (Tartu)https://tartusport.ee/laululava-uisuvaljak-ja-laenutus…/

Loovteraapia
2026-03-03 13:00 - 14:15 | Ülenurme pere- ja noortekeskus, Pargi 7, Ülenurme, Kambja vald, Tartumaa, 61714, Eesti
Head lapsevanemad
MTÜ Õnnemaa Ülenurme pere- ja noortekeskusel on riikliku huvitegevuse toetuse raames võimalik rahastada üks loovteraapia huviring, milles osalemine on lastele tasuta. Ring on mõeldud 7–8-aastastele lastele (kuni 6 osalejat) ning toimub teisipäeviti kell 13.00–14.15 ajavahemikul 17.02–30.04.
Vanemate soovi korral on võimalik avada ka teine huviring 8–10-aastastele lastele, mis oleks tasuline ja toimuks neljapäeviti kell 15.00–16.15 perioodil 19.02–30.04. Huviringi osalustasu sõltub osalejate arvust.
Tunde ei toimu koolivaheaegadel.
Õpime tundeid ja suhtlemist loovtegevuste kaudu
Tundides õpivad lapsed märkama, nimetama ja väljendama oma tundeid ning harjutavad igapäevaseid sotsiaalseid oskusi, nagu kuulamine, oma mõtete jagamine, koostöö ja probleemide rahumeelne lahendamine.
Loovtegevuste (joonistamine, maalimine, mängulised harjutused) kaudu saavad lapsed turvalises ja toetavas keskkonnas katsetada eneseväljendust ja suhtlemist. Tegevused aitavad arendada tundesõnavara, eneseregulatsiooni ja empaatiat ning toetavad lapse toimetulekut nii klassiruumis kui ka suhetes eakaaslastega.
Registreerimine: ivimark15@gmail.com

Henessi Schmidti Uganda õhtu
2026-03-04 18:00 - 19:00 | Tõrvandi raamatukogu, Ringtee 1, Tõrvandi alevik, Kambja vald, Tartumaa, 61715
Henessi Schmidt on eesti näitleja. Vestleme näitlejaga tema heategevusest
Ugandas.

Mängufilm „Meie Erika“
2026-03-04 18:00 - 19:40 | Kambja kultuurikeskus, Kesk 12, Kambja, Kambja vald, Tartumaa, 62034
(Eesti, 2026)
Südamlik ja kaasahaarav lugu Eesti olümpiasangar Erika Salumäe teekonnast lastekodutüdrukust maailmarekordite ja olümpiakullani. Erikat teatakse kui võimsat atleeti, poliitikut ja inimest keda 1988. aastal võeti Raekoja platsil vastu kui Eestimaa olümpiakangelast – ärkamisaja lainel tundis rahvas ühtsust ja uhkust, hüüdes: „Meie Erika!“.
Filmi lavastaja, tudengi-Oscariga pärjatud German Golub: „„Meie Erika“ on minu viis jagada vaatajaga midagi, mis on mulle tõeliselt oluline – inimlikkust – ja anda talle võimalus kasvõi hetkeks astuda Erika Salumäe kingadesse, minnes temaga koos olümpiani ja teda seeläbi veel paremini mõista. Mõista seda, et iga kangelase suurte tegude taga on väike laps, kes tahab olla armastatud ja võidelda selle nimel lõpuni.”
Elulooline spordidraama tõstab rambivalgusesse läbi aegade ühe edukaima Eesti sportlase, kes on pidanud kahe olümpiakulla ja arvukate rekorditeni jõudmiseks ületama rohkem väljakutseid, kui paljud ette kujutada suudaks. Elvast pärit trekisõitja Erika Salumäel on tulnud triumfideni jõudmiseks rinda pista väärkohtleva kasuvanaema, murdunud unistuste ja omakasu peal väljas olevate abilistega. See film annab selgelt mõista, et igal rahval on vaja kangelast, kuid harva küsitakse, mida on kangelasel endal vaja.
Nimirollis tõusev täht Karolin Jürise.
Tavapilet 6 €, sooduspilet 5 €

Kohtumine. Lea Saar „Nutta või naerda“ EI TOIMU!
2026-03-10 14:00 - 17:00 | Nurmenuku seltsimaja, Pargi 7a, Ülenurme
JÄÄB ÄRA!Kohtumist ei toimu külalise haigestumise tõttu!
Loome Ülenurme käsitöö- ja rahvuskultuuri seltsis Nurmenukk keskkonna, kus igaüks tunneb end vajalikuna ning kus pakume üksteisele nii sotsiaalset kui ka emotsionaalset tuge.
10. märtsil kell 14–17 toimub kohtumine „Nutta või naerda“. Külas on Lea Saar. Tegemist on inspireeriva ja elulise kohtumisega, mis pakub nii huumorit kui ka sügavamat mõtteainet.
Räägime sellest, kuidas pakkuda eri vanuses inimestele ea- ja võimetekohaseid tegevusi.
Arutame, kuidas Nurmenukk saab olla paik, kus kohtuvad traditsioonid, käsitöö ja soe sõna.
Tule ja jaga oma mõtteid, kuula teisi ning leia uusi tuttavaid. Koos loome kogukonna, kus keegi ei jää üksi.

Kontsert. Mari-Liis Uibo ja Andreas Lend
2026-03-10 15:00 - 15:45 | Ülenurme muusikakool, Tartu mnt 5, Ülenurme alevik, Kambja vald, Tartumaa, 61714
Ansambel Cello In Violin viib kuulajad muusikalisele rännakule klassikast rokini.
Mis juhtub, kui viiul ja tšello otsustavad koos seiklema minna? Nad eksivad ära Boccherini öises linnas, tantsivad valssi Arvo Pärdi Ukuaru radadel, ujuvad Saint-Saënsi luigega läbi unelmate ja leiavad end äkki Coldplay kontserdilt või hoopis „We Will Rock You“ rütmide seest!
Ansambel Cello In Violin viib lapsed ja noored muusikalisele rännakule, kus klassika kohtub rokiga, rahvamuusika popiga ja akustilised pillid elektroonikaga. Kontserdil kasutatakse lisaks akustilistele pillidele ka elektritšellot, looperit ja efektiplokke, mis muudavad üheainsa pillimängija terveks orkestriks. Noortele avatakse nii ka muusikatehnoloogia põnev maailm.
Sissepääs tasuta

Mängufilm „Meie Erika“
2026-03-11 18:00 - 19:40 | Reola kultuurimaja, Valge tee 1, Uhti küla, Kambja vald, Tartumaa, 61712

Sotsiaaltöö ja koduõendus
2026-03-12 14:15 - 16:15 | Kuuste koolimaja, Kooli tee 2, Vana-Kuuste, Kambja vald, Tartumaa, Eesti
Kambja vallas pakutavatest sotsiaalteenustest räägib vallavalitsuse sotsiaalosakonna juhataja Rahel Tamm ja koduõendusest Stella Gering Tartu ülikooli kliinikumist.
Oodatud on igas eas huvilised.
Tasuta.

Kambja lauatennise seeriavõistlus 2026
2026-03-14 10:00 | Kambja spordihoone, Võru mnt 4a, Kambja alevik, Kambja vald, Tartumaa, 62034
Kambja vallas alustab uut hooaega lauatennise seeriavõistlus:

etapp – 25. oktoober 2025
etapp – 22. november 2025
etapp – 13. detsember 2025
etapp – 24. jaanuar 2026
etapp – 22. veebruar 2026
etapp – 14. märts 2026

Kõik etapid algavad kell 10.
Osaleda võivad kõik huvilised, osavõtt on tasuta.
Registreerimine: kohapeal kuni 15 minutit enne algust või e-kirjaga aadressil rauno.kiuru@kambja.ee.
Autasustatakse iga etapi kolme parimat meest ja naist medaliga, sarja üldvõitja saab karika.
Seeriavõistluse tulemused arvestatakse viie parima etapi põhjal. Iga etapp annab punkte vastavalt saavutatud kohale, kusjuures viimase etapi punktid on suurema kaaluga. Mängud toimuvad ühes võistlusklassis (mehed, naised, noored) ja üldjuhul süsteemis „parem viiest“, suure osalejate arvu korral osaliselt „parem kolmest“.
Loe võistlusjuhendit
Tulemused

Kevadpärja meisterdamise töötuba
2026-03-14 13:00 - 16:00 | Reola kultuurimaja, Valge tee 1, Uhti küla, Kambja vald, Tartumaa, 61712
Kevad on peagi saabumas ja koos sellega ka kevadpühad.
Oled oodatud loovasse töötuppa, kus iga osaleja meisterdab endale kauni kevadise pärja – kas lauale või uksele.
Töötoas on olemas kõik vajalikud materjalid ning sind juhendab ja inspireerib meisterflorist Tuuli Luiga, kes aitab samm-sammult luua just sellise pärja, nagu sinu kodu ja süda soovivad. Kasutame rohkelt looduslikke materjale, mis annavad pärjale erilise, sooja ja kevadise ilme.
Pakume teed ja kohvi, et loomine kulgeks mõnusas ja hubases õhkkonnas.
Kohtade arv on piiratud, et saaksime pakkuda personaalselt juhendatud ja rahulikku loomeaega.
Osalustasu 20 €
Osta pilet

„Tartumaa laululaps 2026“ Kambja valla eelvoor
2026-03-15 13:00 | Ülenurme muusikakool, Tartu mnt 5, Ülenurme alevik, Kambja vald, Tartumaa, 61714
Laste- ja noorte laulukonkursi „Tartumaa laululaps 2026“ piirkondlik eelvoor.
Kes saab osaleda
Osaleda võivad 3–16-aastased lapsed ja noored.
Vanuserühm määratakse seisuga 31.12.2026:

I rühm: 3–7-aastased
II rühm: 8–10-aastased
III rühm: 11–13-aastased
IV rühm: 14–16-aastased.

Osaleja võib eelvooru valida elukoha, kooli, lasteaia, muusikakooli või huvikooli järgi, kuid osaleda tohib ainult ühel piirkondlikul võistlusel.
Registreerimine
Registreerimine Kambja valla eelvoorule kestab kuni 2. märtsini 2026. Hilinenud registreerimisi ei arvestata.
Registreeri
Esitatav laul
I–III vanuserühma osaleja esitab ühe emakeelse laulu, kestusega kuni 3 minutit.
IV vanuserühma osaleja esitab vanusele sobiva laulu; keele- ja ajapiirangut ei ole.
Lubatud on:

klaveri- või muu instrumendi saade,
instrumentaalne fonogramm (ilma vokaalita),
kuni neli taustalauljat.

Fonogrammil ei tohi olla inim- ega masinhäälega vokaali.
Esinemise korraldus
Täpne esinemiste ja heliproovide ajakava edastatakse pärast registreerimise lõppu.
Osalejal tuleb kohal olla õigel ajal ning arvestada heliproovi vajadusega.
Lavale minnakse vastavalt korraldaja juhistele.
Hindamine
Esitusi hindab kolmeliikmeline žürii.
Hindamine toimub 10-palli süsteemis.
Arvesse võetakse:

tehniline teostus (intonatsioon, rütm, diktsioon),
kunstiline teostus,
musikaalsus,
hääle individuaalsed omadused,
terviklik interpretatsioon.

Žürii otsused on lõplikud ning žüriil ei ole kohustust esitusi kommenteerida.
Edasipääs
Iga vanuserühma kaks parimat lauljat pääsevad edasi Tartumaa laululaps 2026 lõppvõistlusele. Lõppvooru registreerib osaleja juhendaja või kontaktisik pärast eelvooru tulemuste selgumist.

Eesti Filharmoonia Kammerkoori meeskvartett
2026-03-18 15:15 - 16:00 | Ülenurme muusikakool, Tartu mnt 5, Ülenurme alevik, Kambja vald, Tartumaa, 61714
Eesti Filharmoonia Kammerkoori meeskvartett pakub meeleoluka kava a cappella muusikat.
Kõlavad teosed erinevatest ajastutest ja žanritest, vanamuusikast tänapäeva meeskoorirepertuaarini, sekka seadeid tuntud kergemuusika paladest. Kuna meie laulude enamik on seotud mingi linna või paigaga, kujuneb kontsert omamoodi publiku teadmiste kontrolliks. Kas kuulajad oskavad meie antud faktide põhjal järgmise lauluga seotud paiga ära arvata?
Sissepääs tasuta

Tartumaa kooliteatrite festival
2026-03-19 - 2026-03-20 | Reola kultuurimaja, Valge tee 1, Uhti küla, Kambja vald, Tartumaa, 61712
Tartumaa põhikoolide, gümnaasiumide, põhiharidusel baseeruvate ametikoolide ja kooliväliste kultuuri- ja haridusasutuste õpilaste trupid kolmes vanuseastmes:

1.–4. klassid
5.–9. klassid
10.–12. klassid.

Registreerimine kuni 2. märtsini. https://forms.gle/YzMqVUBdb8SbR6RJA
Loe veel
Kontakt
Kambja Ignatsi Jaagu kooli näitering ja juhendajad:
Jana Käär – jana.kaar@kambja.edu.ee 53432933
Iga Paide – inga.paide@kambja.edu.ee 56263598

Gordoni suhtlustreening
2026-03-19 17:30 - 20:30 | Ülenurme lasteaed, Lasteaia 1, Ülenurme
Registreerimine on lõppenud!Vabu kohti ei ole.
Neljapäeviti kell 17.30–20.30 Ülenurme lasteaias
(19.03, 26.03, 02.04, 09.04, 16.04, 23.04, 30.04, 07.05)
Gordoni suhtlustreening on koolitus täiesti tavalisele lapsevanemale, kellel on tekkinud mõningased mured ja küsimused seoses laste kasvatamisega ning peresuhetega.
Koolitus sobib sulle, kui tahad teada:

kuidas tulla toime lapse jonniga,
kuidas ennast vanemana kehtestada nii, et suhted ei saaks kahjustada,
kuidas last kuulamise abil rahustada,
kuidas seada piire ja koduseid reegleid nii, et pereliikmed neid järgiksid,
kuidas ära hoida ja lahendada konflikte pereliikmete vahel,
kuidas vanemana jaksata ja enda vajaduste eest seista.

Koolitusele on oodatud kõik lapsevanemad!
Koolitaja:
Elise Tõllimäe
pereterapeut, koolitaja
Omaosalus 25 eurot

MUHK / Uudishimuhommik - Siil
2026-03-22 11:00 - 14:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
Märtsis mõtleme siilidele!
Tule uudishimuhommikule MUHK-i / eesti põllumajandusmuuseumisse.
Eesti aasta loom 2026 on siil.
Miks siilid meie aedades ringi liiguvad ja mida nad seal teevad?
Mida peaks siiliga kohtudes tegema ja mida mitte?
Miks on siil looduses oluline loom?
Kas tead, milleks on siilile okkad?
Nendele ja paljudele teistele küsimustele saab vastuse uudishimuhommikul.
Lisaks toimub siiliteemaline töötuba mudilastele.
Külalisena esineb siilispetsialist Katrin Idla eesti metsloomaühingust.
Samuti saab külastada näitusi:

„Vaata, ma kahandasin kolhoosi!“ – suurepärane mudelnäitus, kus kõige väiksem objekt on vaid 2 mm.
Maaelu uudishimukeskus koos näitustega „Laudasümfoonia“ (loomade heaolust) ja „Sõnnik ja piim“, veterinaarituba ning muuseumi varakamber avatud hoidla.
Ainulaadne vanatehnika väljak.
Lisaks saab näha palju elusloomi.

Asukoht: avatud hoidla (laut, II korrus)
Piletid:
Täiskasvanu – 8 €
Sooduspilet (õpilane, üliõpilane, pensionär, õpetaja) – 6 €
Perepilet (kuni 2 täiskasvanut ja nende kuni 16-aastased lapsed) – 16 €
Lisateave: myyk@memu.ee, tel 5663 5198

Kogukonnapäev
2026-03-26 15:00 - 17:15 | Kuuste koolimaja, Kooli tee 2, Vana-Kuuste, Kambja vald, Tartumaa, Eesti
26. märts kell 15–17.15. Kogunemine kell 14.40–14.55 Kuuste koolimaja ees.
Kogukondade esindajad ja liikmed ning huvilised on oodatud Kuuste koolis toimuvale kogukonnapäevale.
Tulipunktis valla kogukonna tegemised. Külastatakse Vana-Kuuste naisseltsi, Kuuste pere- ja noortekeskust, toimub ringkäik koolimajas.
KAVA
15.00–15.50 Vana-Kuuste naisseltsi külastamine, tutvumine Kuuste pere- ja noortekeskusega, ringkäik koolimajas
Vana-Kuuste naisseltsi esinaine Edda Lints, MTÜ Õnnemaa juhataja Kersti Leis, Kuuste kooli direktor Lenne Ojamets
16.00 kogukonnapäeva avamine ja sissejuhatus
vallavanem Kajar Lember, volikogu aseesimees Kristi Kull
16.15–16.45 valla pere- ja noorsootööteenuse MTÜ Õnnemaa tegevuse tutvustamine
Kersti Leis
16.45 arutelu
Registreeru päevale

Komöödia „Proov“
2026-03-27 19:00 - 20:20 | Reola kultuurimaja, Valge tee 1, Uhti küla, Kambja vald, Tartumaa, 61712
Esietendus!
Kambja rahvateatri Püünelind uuslavastuse etendus.
Üks täiesti tavaline näiteringi proovipäev. Proov nagu iga teinegi. Ainult selle vahega, et esietendus on kirjade järgi homme, esimesed armastajad aga tülis ja kõigil osalistel on oma väiksemad ja suuremad mured, dilemmad ning kapriisid, millega nad üksteise järel lavastaja juures “maanduvad”. Ning selle kõige keskel lavastaja, kes püüab mitte hulluks minna ja samas kõigest hingest põhjendada, kunsti luua ning kujundit teha, sest seda on ju festivalidel korduvalt nõutud. Lavastuse sõnum on: ära põhjenda koguaeg, vaid räägi lihtsalt lugu.
Autor: Janno Puusepp
Dramaturg ja lavastaja: Ingrid Ulst (Alle-Saija Teatritalu)
Laval Kambja Püünelind: Margus Kriiva, Esta Toomsoo, Reet Kiuru, Margo Käsi, Toomas Keldoja, Siiri Paap, Aivar Piir.
Pilet 10 eurot. Piletid müügis enne algust kohapeal.

Lõuna-Eesti naisansamblite kevadkontsert Kambja Lüüra
2026-03-28 13:00 - 16:00 | Kambja kultuurikeskus, Kesk 12, Kambja, Kambja vald, Tartumaa, 62034
Kevad on käes ja me tahame seda koos teiega tähistada. Olge osa sellest erilisest kontserdist.
Publikule tasuta

Retropidu. Reola kultuurimaja 60 Välja müüdud!
2026-03-28 20:30 - 2026-03-29 00:30 | Reola kultuurimaja, Valge tee 1, Uhti küla, Kambja vald, Tartumaa, 61712
Välja müüdud!Piletid on välja müüdud – neid ei ole võimalik osta ka kohapeal.

Kõikide kultuurisõprade rõõmuks on meil suur au kutsuda teid tähistama Reola kultuurimaja 60. juubelit!
7. märtsil täitub meie Kambja valla kallil Reola kultuurimajal väärikas 60. tegutsemisaasta. Selle tähtsa sündmuse puhul keerame ajaratast tagasi ning paneme legendaarse maja mõlemad korrused taas särama ühe eriti vägeva RETROPEOGA!
Ees ootab tõeline ajarännak 90ndatesse – aega, mil muusikat kuulati kassettidelt, diskotuled vilkusid ja tantsupõrand oli alati rahvast täis.
Otsi kapist välja oma 90ndate peoriided, sära nagu tõeline staar! Tule tähista koos meiega, sest 90ndad on alati moes!
Avatud on legendaarne teise korruse „Nööribaar“ ning mälestuste jäädvustamiseks ootab teid fotoboks.
Sel õhtul hoiavad teid hellalt tantsupõrandal armastatud artistid – Nancy ja Hovery Covery.
Et tantsupõrandal jaguks ruumi nii keerutajatele, hüppajatele kui ka neile, kes „lihtsalt korraks“ tulevad ja avastavad end kolm tundi hiljem ikka veel tantsimas, siis sel korral ei ole saalis laudu. Küll aga on võimalik vahepeal jalga puhata teise korruse Nööribaaris ja selle hubasel puhkealal.
Tule ja anna oma tantsusammudega Reola kultuurimajale veel hoogu ka järgmiseks 60 aastaks!
NB! Peole ootame täisealisi kultuuri ja kultuurimaja sõpru.
Pääsmed

Pilet 25 €
Sooduspilet 20 €

Maakondlik lasteraamatupäev
2026-04-02 11:00 - 14:00 | Reola kultuurimaja, Valge tee 1, Uhti küla, Kambja vald, Tartumaa, 61712
Kutsetega

XXXII Ülenurme gümnaasiumi lahtised võistlused laskespordis
2026-04-04 - 2026-04-06 | Ülenurme spordihoone, Tartu mnt 5/2, Ülenurme alevik, Kambja vald, Tartumaa, 61714
4.–5.04.2026 toimuvad Ülenurme spordihoone lasketiirus traditsioonilised lahtised laskespordivõistlused, kuhu on oodatud noorlaskurid, juuniorid ja täiskasvanud.
Osalejad ja arvestus
Osalema on oodatud:

noorteklass (sündinud 2008 või hiljem),
juuniorid (sündinud 2005 või hiljem),
täiskasvanud (sündinud 2004 või varem).

Poistele ja tüdrukutele ning noormeestele ja neidudele peetakse eraldi arvestust. Täiskasvanud mehed ja naised võistlevad ühises arvestuses.
Programm
Kavas on püssi- ja püstoliharjutused erinevates vanuseklassides, sh:

püssilaskmine lamades ja asenditest,
spordipüstoli harjutused,
kiirlaskmine 25 m distantsil,
algajatele noortele eraldi harjutus toelt laskmises.

Ajakava

Laupäeval, 4.04.2026 algab esimene vahetus kell 9.00
Pühapäeval, 5.04.2026 algab esimene vahetus kell 10.00

Edasised vahetused toimuvad vastavalt eelregistreerimisele. Kellaajad tähistavad võistluslaskude algust.
Autasustamine
Iga harjutuse kolme paremat autasustatakse medaliga.
Osalemine ja registreerimine
Eelregistreerimine kuni 30.03.2026 e-posti teel:
markoaigro@gmail.com või lopplauri@gmail.com
Lisainfo telefonil +372 51 82456 või samadel e-posti aadressidel.
Osalustasu

noored: 6 eurot harjutuse kohta,
täiskasvanud: 10 eurot harjutuse kohta,
toelt laskmine: 3 eurot harjutuse kohta.

Võistlustele lähetamisega seotud kulud kannab lähetav organisatsioon.
Korraldaja: Ülenurme gümnaasiumi spordiklubi
Võistlust toetavad Kambja vald, Eesti kultuurkapital, Tartumaa spordiliit, OÜ Trapper, OÜ ZEP Eesti ja OÜ Masinateenus.

Heategevuslik Sinilillejooks
2026-04-05 13:00 - 16:00 | Ülenurme Gümnaasium, Tartu mnt 5, Ülenurme, Kambja vald, Tartumaa, 61714
Sinilillejooks toimub kampaania „Anname au“ raames ning toetab kaitseväe ja kaitseliidu veterane.
Päeva jooksul saad:

Joosta, jalutada või teha kepikõndi (vanus ei ole oluline) – kokku 8 ringi staadionil.
Osta sinilillekampaania tooteid ja toeta kaitseväe ning kaitseliidu veterane.
Tunda rõõmu liikumisest ja suhelda toredate inimestega.

Toetuse info:

Annetusest saadav tulu läheb reservis olevate veteranide toetuseks.
Sa ei pea olema sportlane – piisab soovist panustada. Kellegi tulemust ei mõõdeta, kuid igaühel on võimalus see fikseerida iseenda spordikella või vastava mobiiliäpiga.
Tule üksi, sõpradega või kogu perega.

Kõik on oodatud!
Üritust korraldavad naiskodukaitse Kambja jaoskond ja Kambja Kultuur ja Sport.
Teeme koos head ja liigume südamega!

Ettevõtjate pärastlõuna
2026-04-08 15:00 - 17:15 | Tõrvandi koolimaja, Ringtee 1a, Tõrvandi
8. aprill kell 15–17.15. Kogunemine kell 14.40–14.55 koolimaja aatriumis.
Valla ettevõtjad ja ettevõtlusega tegelevad elanikud on oodatud kokkusaamisele Tõrvandi Koolis. Peatutakse valla eelarvestrateegial ja koostataval üldplaneeringul, tutvustatakse koolimaja ning koostöövõimalusi kooliga.
KAVA
15.00–15.30 ringkäik koolis, koostöövõimaluste tutvustamine
Tõrvandi Kooli direktor Kristi Aria
15.30 pärastlõuna avamine ja kohtumise tutvustamine
vallavanem Kajar Lember, volikogu aseesimees Kristi Kull
15.35–16.30 valla eelarvestrateegia (investeeringud, tulud-kulud), koostatava üldplaneeringu tutvustamine
Kajar Lember, ehitus-, planeeringute- ja majandusvaldkonna abivallavanem Toomas Otsatalo koos vallavalitsuse meeskonnaga
16.30 arutelu
Registreeru päevale

Ansambel Some Times
2026-04-08 15:15 - 16:00 | Ülenurme muusikakool, Tartu mnt 5, Ülenurme alevik, Kambja vald, Tartumaa, 61714
Kontserdil “Some Times – kaks meest kui gruuviorkester” esinevad Mikk Kaasik ja Marten Männa.
Noortele tutvustatakse võimalusi, kuidas väheste instrumentidega tekitada orkestri ja suure bändi efekti. Kuidas erinevad muusika arendusvõtted ja pillide valik mõjutavad ühe loo kõla. Mis paneb ühe loo groovima. Kuidas tempo, dünaamika, harmoonia ja pillivalik mõjutab ühe loo kõla. Demonstreerime neid erinevusi arranžeeringutega tuntud lugudest, sest nii tekib lihtsasti võrdlusmoment originaalidega.
Some Times on Eesti muusikamaastikul kanda kinnitav ansambel, mis sündis Marten Männa ja Mikk Kaasiku koostööst. Esimest korda kirjutasid nad koos muusikat Uno Naissoo nimeliseks heliloomingu konkursiks, mille nad ka 2025. aasta kevadel looga „Oddly Even“ võitsid. Ansambli Some Times (eesti keeles „mõned ajad“) looming nihutab traditsioonilisi rütmimuusika piire ning pakub igale kuulajale midagi uut.
Marten Männa on trummar ja multiinstrumentalist, kes on vallutamas Eesti muusikamaastikku tormilise kiirusega. 2024. aasta sügisel võitis ta prestiižika Round Table’i konkurssi. Sõbrad on kirjeldanud Martenit kui „kõige energilisem trummar, kellega ma kunagi mänginud olen“ ning ta paistab silma oma lahtise kõrva, voolava loovuse ja kindla käega.
Mikk Kaasik on noor džässpianist ja laulja, kes andis 2024. aasta suvel välja oma debüütalbumi „Take One“. See instrumentaalalbum, mis ühendab jazzi, fusioni ja funki, peegeldab noorte muusikute toorest energiat ja nooruslikku elujõudu. Aastal 2025 võitis ta Eesti Jazzliidu poolt välja antava noore džässitalendi auhinna.

Mängufilm „Säärane mulk“
2026-04-08 18:00 - 20:00 | Reola kultuurimaja, Valge tee 1, Uhti küla, Kambja vald, Tartumaa, 61712
(Eesti, 2026)
Noor Lydia, kes on ootamatult saanud kaks armuavaldust kahelt erinevalt noormehelt, sõidab maale heade sõprade juurde oma südames korda looma.
Loodetud rahu asemel satub ta aga kirglike sündmuste keerisesse. Küla kauneim neiu Maie seisab just nagu temagi, kahe kosilase – ausa mulgi Märdi ja valeliku Ennu – vahel. Süda kisub vägisi Märdi poole, aga kasuahne isa Peeter keeldub Märti vana vihavaenu pärast mulkide vastu tunnistamast. Naljakad juhtumused ja romantilised armumängud segunevad võitlusega maade ja varade pärast. Nii põimuvad Koidula hingevärinad ja küla armumängud ühte värvikasse loosse.
Peaosades astuvad üles Maria Teresa Kalmet Koidulana, noori armastajaid Maiet ja Märti mängivad Amanda Rebeca Padar ja Leonhard Sass Taalmaa. Ennu rollis on Märt Koik, isa Peeter on Pääru Oja ja ema Anne Piret Krumm. Lisaks teevad kaasa Jan Uuspõld Kure onuna, Ago Anderson Papa Jannsenina, Raimo Pass Kreutzwaldina jt.
Filmi lavastaja on Ergo Kuld („Vigased pruudid“, „Talve“) ja stsenarist Ott Kilusk („Vigased pruudid“, „Kuulsuse narrid“). Produtsendid on Kristian Taska ja Armin Karu. Filmi tootsid Taska Film, HansaFilm, Kassikuld ning levitab ACME Film. Filmi valmimist toetas Pärnumaa filmifond.
Pääsmed 5–6 €

Komöödia „Proov“
2026-04-09 19:00 - 20:20 | Kambja kultuurikeskus, Kesk 12, Kambja, Kambja vald, Tartumaa, 62034

Jaak Juske Tõrvandi raamatukogus
2026-04-11 14:00 - 16:00 | Tõrvandi raamatukogu, Ringtee 1, Tõrvandi alevik, Kambja vald, Tartumaa, 61715
Jaak Juske on ajalooõpetaja ja kirjanik.
Ta on kirjutanud Tallinna, Tartu, Narva, Pärnu ja Eesti ajaloost ning teinud rohkelt ajaloomatku. Ta töötab ajalooõpetajana Gustav Adolfi gümnaasiumis. Ta ütles kultuurisaates „Kirjandusministri juures“, et kui me tunneme keerulisi aegu, siis õpime ajaloost, oleme targemad ja suudame mingeid vigu tulevikus vältida.
Tasuta
